
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  15
din 27 februarie 2017
                    privind organizarea de către Municipiul Sighișoara a manifestării culturale

                             “Mărțișor muzical”, dedicată zilei de 8 martie – Ziua femeii
Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4.296/III/5/20.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ţinând cont de prevederile Legii nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile art. 1 și ale art. 3 din Legea nr. 22/2016 pentru declararea zilei de 8 martie – Ziua femeii și 19 noiembrie – Ziua bărbatului;

Luând în considerare Calendarul evenimentelor culturale pe anul 2017;

Văzând Raportul de specialitate cu nr. 4.297/III/5/20.02.2017 al Direcției Relaţii Publice și Comunicare, prin care se propune şi se justifică oportunitatea organizării manifestării culturale “Mărțișor muzical”, dedicată zilei de 8 martie -  Ziua femeii, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (2) lit. „d”, (6) lit. „a” pct.  4, 5 şi 7, (9), art. 45 (2) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare, 

          H O T Ă R Ă Ş T E:

Art. 1. Se aprobă organizarea de către Municipiul Sighişoara a manifestării culturale “Mărțișor muzical”, dedicată zilei de 8 martie -  Ziua femeii, în data de 5 martie 2017, eveniment organizat exclusiv sub egida municipalității, care se va desfășura în Sala Sander, situată în Sighișoara, str. Turnului nr. 1 – Centrul Național de Informare și Promovare Turistică Sighișoara.

Art. 2. Se aprobă alocarea sumei de 13.000 lei din bugetul local, pentru participarea la cheltuielile de organizare a manifestării culturale “Mărțișor muzical”, sumă ce va fi plătită în baza comenzilor/contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi furnizorii de produse, prestatorii de servicii sau executanţii de lucrări. 
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare, Biroul Buget, Contabilitate, Salarizare - Direcţia Economică, Biroul Achiziţii, Accesare Fonduri Europene, Management Proiecte, Biroul Juridic și Compartimentul Centrul Național de Informare și Promovare Turistică din cadrul Municipiului Sighișoara.
Art. 4. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

                     PREŞEDINTE DE ŞEDINŢĂ,

  

            Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare, 
  1 ex. Biroul Buget, Contabilitate, Salarizare - Direcţia Economică;
  1 ex. Biroul Achiziţii, Accesare Fonduri Europene, Management Proiecte;
  1 ex. Biroul Juridic;

  1 ex. Compartimentul Centrul Național de Informare și Promovare Turistică Sighișoara.

12 ex. 
B.A.
